b"\n_START_ARTICLE_\nManuel Garcia i Grau\n_START_SECTION_\nBiografia\n_START_PARAGRAPH_\nLlicenciat i doctorat en filologia catalana per la Universitat de Val\xc3\xa8ncia, Manel Garcia Grau comen\xc3\xa7\xc3\xa0 a exercir de professor de Literatura Catalana a la Universitat Jaume I de Castell\xc3\xb3 el 1995. Alhora treballava a l'Institut Penyagolosa de Castell\xc3\xb3, fent de professor de Llengua Valenciana._NEWLINE_A m\xc3\xa9s a m\xc3\xa9s, fou investigador de la xarxa Teoria i Cr\xc3\xadtica dels Discursos Creatius, membre de l'associaci\xc3\xb3 CEDRO, de l'Associaci\xc3\xb3 Internacional de Llengua i Literatura Catalanes (AILLC) i de l'Associaci\xc3\xb3 d'Escriptors en Llengua Catalana (AELC). Col\xc2\xb7labor\xc3\xa0 a les publicacions Avui, Levante, El Punt, Revista de Catalunya, Daina, Reduccions, Passad\xc3\xads, Diari de Balears, Cultura, L'Aiguadol\xc3\xa7, Canelobre, Mediterr\xc3\xa1neo i Butllet\xc3\xad de la Societat Castellonenca de Cultura. Va morir el 2006 despr\xc3\xa9s d'una llarga malaltia."